stanford-oval/wikipedia huggingface dataset:
אינטרנט אקספלורר
הערות שוליים

↑  צחי הופמן, ‏מיקרוסופט הציגה את הדפדפן החדש שלה: Edge, באתר גלובס, 30 באפריל 2015
↑  עידן בן טובים, ‏לצערו של אף אחד: מיקרוסופט הורגת רשמית את אינטרנט אקספלורר, באתר Geektime‏, 19 באוגוסט 2020
↑  Microsoft will truly, finally kill off Internet Explorer in June 2022, Engadget (באנגלית אמריקאית)
↑  Internet Explorer Protected Mode, באתר של מיקרוסופט על אודות Windows
↑  אתר StatCounter
↑
| מיקרוסופט |
| --- | --- | --- |
| שירותי אונליין | Live (msn) ‏• Outlook.com ‏• בינג • OneDrive ‏• Microsoft Azure •‏ Office Online ‏• מיקרוסופט 365 • ‏Groove |  |
| חומרה | Surface ‏• Xbox Series X/S ‏• Xbox One ‏• Xbox 360 ‏• Xbox ‏• Kinect ‏• זון |  |
| מערכות הפעלה | Microsoft Windows •‏ Windows Phone ‏• Windows Server ‏• Windows CE ‏• Windows Mobile |  |
| פלטפורמות וסביבות פיתוח | ויז'ואל סטודיו‏ • Visual Studio Code •‏ Microsoft Silverlight |  |
| תוכנות מחשב | מיקרוסופט טיסה • אינטרנט אקספלורר • מיקרוסופט אדג' • סקייפ • Microsoft Mathematics ‏• Microsoft Security Essentials •‏ Microsoft Office ‏• Windows Defender ‏• SQL CE ‏• Microsoft Teams |  |
| תוכנות שרת | Microsoft SQL Server‏ • SharePoint‏ • Internet Information Services • שרת Exchange‏ • Microsoft Biztalk Server‏ • Active Directory |  |
| אנשי מפתח | ביל גייטס • פול אלן • סטיב באלמר • סאטיה נאדלה |  |
| טכנולוגיות | ‎.NET •‏ DirectX •‏ ‎.NET Core |  |

| דפדפנים |
| --- | --- | --- |
| למחשב | גוגל כרום •‏ מוזילה פיירפוקס •‏ אינטרנט אקספלורר •‏ מיקרוסופט אדג' •‏ ספארי •‏ אופרה •‏ Midori •‏ QupZilla •‏ מקסתון •‏ Avant Browser •‏ Konqueror •‏ Web •‏ קמינו •‏ נטסקייפ •‏ Flock • יאנדקס. דפדפן • Brave |  |
| לנייד | פיירפוקס לאנדרואיד •‏ ספארי •‏ גוגל כרום •‏ מיקרוסופט אדג' •‏ אופרה מיני •‏ Bolt •‏ UC Browser • יאנדקס. דפדפן • Brave |  |
| --- | --- |
בקרת זהויות :  NLI: 987007496571805171  BnF: cb125450815 (data)  GND: 4438485-3  LCCN: n96018990  NKC: ph135457  VIAF: 177507367   WorldCat (עם VIAF): 177507367 
אינטרנט אקספלורר 1.5
איי-קיד

| --- | --- |

 לידה:  9 במאי 1997  (בן 27) מדריד, ספרד
 שם במה:  איי-קיד אנונימוס קיד אל ניניו אנונימו דה קונג-פו קיד אקסיום
 משקל:  70 ק"ג
 גובה:  1.73 מטר
 מקום מגורים:  ברנלי, אנגליה
 לאום:  ספרדי
 קריירה מקצוענית:  20 ביולי 2012 – הווה (12 שנים)
 ליגות:  WWE
קרלוס רואיז (באנגלית: Carlos Ruiz; נולד ב-9 במאי 1997) הידוע יותר בשם הבמה שלו, אקסיום הוא מתאבק ספרדי, המופיע בארגון ההיאבקות WWE בתוכנית NXT, שבה הוא אלוף הזוגות הנוכחי של NXT ביחד עם ניית'ן פרייזר. בעברו, הוא הופיע בארגוני היאבקות עצמאיים אמריקאים ואירופאים, כשהבולטים ביניהם היו Pro Wrestling Guerrilla‏ (PWG),‏ Progress Wrestling,‏ Chikara,‏ Defiant Wrestling ו-White Wolf Wrestling‏ (Triple W).
קריירת היאבקות מקצועית > ארגונים עצמאיים (2012–היום)

ביוני 2016, דווח שאיי-קיד ישתתף בטורניר "מלכי השלישיות" של ארגון ההיאבקות Chikara לצד רוד זיאס ואדם צ'ייס. לעומת זאת, הם הודחו מהטורניר כבר בשלב הראשון על ידי בריטיש סטרונג סטייל (פיט דאן, טרנט סבן וטיילר בייט). ב-8 באפריל 2018, הוא ואדם צ'ייס זכו באליפות הזוגות של !ATTACK, אך הם הפסידו אותה 105 ימים לאחר מכן למאסטש מאונטיין (טרנט סבן וטיילר בייט). בנוסף, איי-קיד הופיע בארגון ההיאבקות White Wolf Wrestling‏ (Triple W), שבו הוא זכה שלוש פעמים באליפות אבסולוט, פעם אחת באליפות אקסטרים ופעם אחת באליפות במשקל כבד.
קריירת היאבקות מקצועית > NXT UK‏ (2019–2022)

איי-קיד הופיע לראשונה ב-WWE ב-20 באפריל 2019 בהקלטות התוכנית NXT UK, כשהוא חבר לשורות קרלוס רומו וביחד הם נחלו הפסד ל-Gallus (מארק קופי ווולפגנג). ב-17 באוקטובר, דווח שאיי-קיד חתם על חוזה רשמי בארגון והוא יופיע במותג הבריטי, NXT UK. שבועיים לאחר מכן, הוא ערך את קרב היחידים הראשון שלו, כשגבר על קסיוס אונו. ב-26 בנובמבר 2020, איי-קיד הפך לאלוף גביע המורשת הנוכחי של NXT UK, כשגבר על טרנט סבן בגמר הטורניר להכתרת האלוף הראשון. ב-14 בינואר 2021, איי-קיד כשל בניסיונו לזכות באליפות בריטניה של NXT לאחר שהפסיד לאלוף, וולטר. ב-18 בפברואר, איי-קיד רשם הגנה מוצלחת על תוארו מול שה סמואלס. ב-20 במאי, איי-קיד איבד את תוארו בתום שישה סיבובי חוקים בריטיים לאחר שהפסיד לטיילר בייט בתוצאה 1–0. ב-1 ביולי, איי-קיד הפסיד לג'ורדן דבלין כתוצאה מהכנעה. ב-5 באוגוסט בפרק של התוכנית NXT UK, הוא ניצח את ג'ורדן דבלין בקרב איירון מן 30 דקות בתוצאה 1–2. ב-23 בספטמבר בפרק של התוכנית NXT UK, איי-קיד גבר על ניית'ן פרייזר ורמפייג' בראון בקרב משולש אשר קבע את הטוען לכתר לאליפות בריטניה של איליה דרגונוב. הוא קיבל את הקרב המיוחל ב-14 באוקטובר בפרק של התוכנית NXT UK, אך לא צלח במשימתו לאחר שהפסיד לאותו דרגונוב. ב-18 בנובמבר, קיד גבר על סם גראדוול. ב-16 בדצמבר, איי-קיד גבר על ניית'ן פרייזר וכתוצאה מכך הפך לטוען לכתר לאליפות גביע המורשת. ב-10 בפברואר 2022, קיד ניצח את סקסון האקסלי.
קריירת היאבקות מקצועית > NXT‏ (2022–היום)

ב-22 במרץ בפרק של התוכנית NXT 2.0, איי-קיד הפסיד לגרייסון וולר בקרב העפלה לקרב הסולם המחומש באירוע NXT Stand & Deliver על אליפות צפון אמריקה של NXT. שבוע לאחר מכן, ניתנה לאיי-קיד הזדמנות נוספת להעפיל, אך גם הפעם לא הצליח, זאת לאחר שהפסיד לקמרון גריימס בקרב משולש אשר כלל בנוסף את רודריק סטרונג.
אליפויות והישגים

הישגים בארגון ההיאבקות ATTACK! Pro Wrestling
אליפות הזוגות של !ATTACK (פעם אחת)  - עם אדם צ'ייס
הישגים בארגון ההיאבקות White Wolf Wrestling
אליפות אבסולוט של Triple W‏ (3 פעמים)
אליפות אקסטרים של Triple W (פעם אחת)
אליפות במשקל כבד של Triple W (פעם אחת)
הישגים בארגון ההיאבקות World Wrestling Entertainment – WWE
אליפות גביע המורשת של NXT UK (פעם אחת)
טורניר אליפות גביע המורשת של NXT UK
אליפות הזוגות של NXT (פעמיים, נוכחי)  - ביחד עם ניית'ן פרייזר
הערות שוליים

↑  ארגון ה-WWE מודיע על החתמתו של איי-קיד (בספרדית)
↑  איי-קיד זוכה בטורניר אליפות גביע המורשת של NXT UK והופך לאלוף הראשון בתולדות הארגון
| אלופי הזוגות של NXT |
| --- | --- | --- |
| 2010 | בריטיש אמבישן (אדריאן נוויל ואוליבר גריי) • משפחת וויאט (לוק הארפר ואריק רואן) • אדריאן נוויל וקורי גרייבס • האסנשיין (קונור וויקטור) • הלוצ'ה דרגונס (קאליסטו וסין קארה) • בלייק ומרפי (וסלי בלייק ובאדי מרפי) • הוודוילנס (איידן אינגליש וסיימון גוטץ') • הריבייבל (דאש ויילדר וסקוט דוסון) • אמריקן אלפא (צ'אד גייבל וג'ייסון ג'ורדן) • DIY# (ג'וני גרגאנו ותומאסו צ'אמפה) • The Authors of Pain (אקאם ורזאר) • Sanity (אריק יאנג ואלכסנדר וולף) • The Undisputed Era (אדם קול/רודריק סטרונג, בובי פיש וקייל אוריילי) • מאסטש מאונטיין (טיילר בייט וטרנט סבן) • The Undisputed Era (קייל אוריילי ורודריק סטרונג) • War Raiders/Viking Raiders (הנסון/איבר ורואו/אריק) • הסטריט פרופיטס (אנג'לו דוקינס ומונטז פורד) • The Undisputed Era (בובי פיש וקייל אוריילי) |  |
| 2020 | The BroserWeights (מאט רידל ופיט דאן) • אימפריום (פביאן אייכנר ומרסל ברטל) • בריזנגו (פאנדנגו וטיילר בריז) • דני בורץ' ואוני לורקאן • MSK (נאש קרטר ווס לי) • פריטי דדלי (אלטון פרינס וקיט וילסון) • האחים קריד (ברוטוס קריד וג'וליוס קריד) • הניו דיי (קופי קינגסטון ואקסבייר וודס) • Gallus (מארק קופי ווולפגנג) • טוני דיאנג'לו וצ'נינג "סטאקס" לורנצו • Chase U (אנדרה צ'ייס ודוק הדסון) • ברון ברייקר וברון קורבין • ניית'ן פרייזר ואקסיום (נוכחיים) |  |
אלפונס קאר

| --- | --- |

 לידה:  24 בנובמבר 1808 פריז, הקיסרות הראשונה 
 פטירה:  29 בספטמבר 1890 (בגיל 81) סן-רפאל, צרפת 
 מדינה:  צרפת 
 מקום קבורה:  Alphonse-Karr cemetery 
 שם עט:  Pierre Rosenkranz 
 מקום לימודים:  תיכון קונדורסה 
 שפות היצירה:  צרפתית 
 תקופת הפעילות:  מ-1832 
 צאצאים:  Thérèse Alphonse Karr 
 פרסים והוקרה:  אביר בלגיון הכבוד (24 באפריל 1845)  Vitet Prize (1875) 
 חתימה:   
 
ז'אן-בטיסט אלפונס קאר (בצרפתית: Jean-Baptiste Alphonse Karr; ‏24 בנובמבר 1808 – 29 בספטמבר 1890) היה סופר ועיתונאי צרפתי.
אלפונס קאר נולד בפריז, למד בקולז' בורבון שבעיר והפך למורה באותו קולז'. ב-1832 פרסם את הרומן הראשון שלו "תחת עצי הטיליה" שנשא אופי אוטוביוגרפי. בעקבות רומן זה החל לפרסם מאמרים בעיתון "לה פיגארו". הנובלה "שעה אחת מאוחר מדי" הופיעה ב-1833, ואחריה הופיעו רומנים נוספים בעלי אופי אוטוביוגרפי.
ב-1836 השתתף בכתב עת לספרות בשם "יומן פריז" שנוסד על ידי אונורה דה בלזאק ונסגר אחרי שישה חודשים. באותה שנה פרסם את הרומן "סיפור הרומאים של אטרטה" - מה שגרם לפרסומם של צוקי אטרטה בנורמנדי שהפכו לאתר ציור שהתחבב על ציירים רבים ובהם קלוד מונה וגוסטב קורבה.
ב-1839 הפך לעורך העיתון "לה פיגארו", שבו כתב מאמרים רבים. באותה שנה ייסד ירחון סאטירי בשם "הצרעות" שהופיע עד 1849. אמרותיו הפכו לשם דבר. לדוגמה: "ככל שזה משתנה, זה נשאר אותו דבר". כאשר הוצע לבטל את עונש המוות אמר: "הבה נניח לרוצחים לעשות את הצעד הראשון."
אלפונס קאר התנגד לנפוליאון השלישי שקיבל סמכויות דיקטטוריות ב-1851. הוא עזב את פריז ועבר להתגורר בעיר ניס שבריביירה הצרפתית, שם המשיך ביצירתו הספרותית. ב-1854 חכר אדמה חקלאית בסביבות ניס כדי להשביח זנים של צמחים ועצי פרי (זן האגס "אלפונס קאר" נקרא על שמו). הוא עסק בהשבחת פרחים בעיקר מסוג דליה, הפך לאיש עסקים, ייסד את המסחר בפרחים בריביירה הצרפתית ופתח חנות לממכר פרחים, פרי וירקות. הוא עסק גם בדייג כתחביב ועשה שימוש בהתנסותו זו כדי לכתוב את הנובלות "ערביי סנט אדרס" (1853) ו-"לחוף הים" (1860). זיכרונותיו בשם "יומן האונייה" הופיעו ב-1879–1880.
אלפונס קאר מת ב-1890 בסנט רפאל שבריביירה הצרפתית.
אמריקן-פלסטיין ליין

דגל החברה "אמריקן-פלסטיין ליין"
„פרינסס אליס“ (לימים „פרזידנט ארתור“) בנמל סֶבּוּ בפיליפינים, 1916-1914
אמריקן פלסטיין ליין (באנגלית: American Palestine Line) הייתה חברת אוניות יהודית-אמריקאית שנוסדה ב־1924 והפעילה קו נוסעים קבוע בין ניו יורק וארץ ישראל. היא נחשבת לחברת הספנות המודרנית הראשונה בבעלות ובניהול של יהודים. נשיא החברה היה השופט יעקב שטראל.
האונייה היחידה שהפעילה החברה הייתה א/ק "פרזידנט ארתור", מקודם "פרינסס אליס" של חברת הספנות הגרמנית נורד דויטשר לויד; היא נתפסה על ידי האמריקאים במלחמת העולם הראשונה, והחברה רכשה אותה ממינהל הספנות של ארצות הברית (US Shipping Board). "פרזידנט ארתור" הייתה אונייה מעורבת לנוסעים ומשא, בעלת תפוסה ברוטו של 15,000 טון, מקום ל־450 נוסעים ול־4,000 טון מטען.
במרץ 1925, אחרי שיפוץ האונייה והתקנתה לשירות, נחנך קו הנוסעים בין ניו־יורק וארץ ישראל, וב־12 בחודש יצאה "פרזידנט ארתור" להפלגת הבכורה שלה. קהל של 15,000 איש השתתף בטקסי חנוכת הקו, שכללו תפילות ונאומים באנגלית וביידיש ושירת התקווה. החברה התגאתה כי "פרזידנט ארתור" היא אוניית הנוסעים האוקיאנית הראשונה המניפה דגל עברי לצד הדגל האמריקאי, ובנוסף לכך גם אוניית הנוסעים האוקיינית הראשונה שמשרתות בה נשים בתפקידי קצונה. בהפלגה הראשונה נסעו – בין היתר – 216 יהודים, שהוזמנו להשתתף בטקס הנחת אבן הפינה לאוניברסיטה העברית בירושלים.
איתרע מזלה של החברה והיא סבלה מקשיים תפעוליים ופיננסיים כבר מתחילת דרכה. בשלהי 1925, לאחר שלוש הפלגות בלבד לא"י, הוכרזה החברה כפושטת רגל ופורקה. האונייה הוחזרה למועצת הספנות, ותכולת משרדי החברה נמכרה במכירה פומבית בתחילת 1926.
לקריאה נוספת

רב חובל זאב הים, ספינות מספרות – תולדות הספנות הישראלית. תל אביב, אחיאסף, 1968.
שמואל טולקובסקי, יהודים יורדי ים. תל אביב, אותפז, 1970.
רב חובל הלל ירקוני, העם, האנייה ועם ישראל. חיפה, פרדס הוצאה לאור, 2009.
קובי כהן-הטב, המהפכה הימית - אחיזת היישוב היהודי בים ובחופי ארץ-ישראל, 1948-1917. ירושלים, יד בן-צבי, 2019. עמ' 91.
אליפות הגלובל ראלי-קרוס

| --- | --- |


 ענף:  מרוץ מכוניות
 תאריך ייסוד:  2011
 תאריך פירוק:  2018
 הכי הרבה זכיות:  ארצות הברית סקוט ספיד (3)
 www.global-rallycross.com
 
אליפות הגלובל ראלי-קרוס  (באנגלית: Global Rallycross Championship) היא סבב מרוצים שהתקיים בארצות הברית בין השנים 2011–2018. בעונת 2013 התרחב הסבב והפך לבינלאומי עם תחרויות בברזיל וגרמניה. שנה לאחר מכן התקיימו המרוצים בארצות הברית ובברבדוס. בשנתיים האחרונות של האליפות כל המרוצים התקיימו בארצות הברית. בתחילת שנת 2018 הודיעה החברה המארגנת על הפסקת המרוצים.
המרוצים בסבב התקיימו במסלולים שונים ושילבו בין נסיעה על אספלט ועל עפר. סקוט ספיד, שזכה בשלוש האליפויות האחרונות של הסבב, הוא הנהג בעל מספר הזכיות הגדול ביותר.
היסטוריה

בשנת 2010 התקיימה תחרות הראלי-קרוס כחלק מאירועי X Games שהתקיימו בלוס אנג'לס. בעקבות הצלחת התחרות אורגנו באותה השנה עוד 3 תחרויות שהתקיימו בניו ג'רזי. עונת התחרויות הראשונה נפתחה במרץ 2011, כללה 5 מרוצים ובסיומה זכה טאנר פאוסט באליפות. פאוסט זכה באליפות נוספת בשנת 2012. בשנת 2013 התרחב הסבב ונוספו לו עוד 4 מרוצים, כולל מרוץ בברזיל ושניים בגרמניה. בשנת 2014 גדלה התחרות ל-10 מרוצים, תשעה שהתקיימו בארצות הברית ואחד בברבדוס. ההתרחבות של הסבב המשיכה גם בשנת 2015, בה התקיימו 12 מרוצים. בתחילת שנת 2018 הודיעה החברה המארגנת על הפסקת המרוצים.
מבנה התחרות > התחרות

התחרות נפתחת בשני סבבים של תחרויות בהם משתתפים כלל הנהגים. בכל תחרות מקיפים הנהגים את המסלול 6 פעמים. תוצאות הסבבים קובעות את המיקום בזינוק לקראת חצי הגמר. לאחר סיום המקצים המוקדמים מתקיימים 2 מקצים של חצי-גמר, גם בהם כל מקצה כולל 6 הקפות של המסלול.
3 הנהגים המהירים בכל אחד ממקצי חצי הגמר עולים להתחרות במקצה הגמר. שאר הנהגים מתחרים במקצה נוסף כאשר ארבעת הראשונים במקצה זה מצטרפים גם הם למקצה הגמר. במקצה הגמר לוקחים חלק 10 נהגים המקיפים את המסלול 10 פעמים.
מבנה התחרות > הקפת הג'וקר

בכל מסלול קיים בנוסף למסלול הרגיל גם קיצור דרך המכונה הקפת הג'וקר (The Joker Lap). כל נהג חייב לבצע בכל מרוץ פעם אחת בלבד את הקפת הג'וקר. השימוש בהקפת הג'וקר מצריך את הנהגים לקבל החלטה אסטרטגית מתי להשתמש בו. מצד אחד, שימוש בסיבובים הראשונים נותן יתרון על המתחרים. מצד שני, שימוש בשלבים מאוחרים מאפשר לשפר מיקום ביחס לאחרים.
מבנה התחרות > שיטת הניקוד

החל מעונת 2014 נקודות מחולקות רק לנהגים שהתחייבו להשתתף בלפחות חצי מהמרוצים בעונה. במידה ואחד הנהגים במיקום המקנה נקודות אינו זכאי לצבור נקודות עוברות הנקודות לנהג הבא אחריו. לדוגמה: אם הזוכה במירוץ לא זכאי לצבור נקודות, הנהג שהגיע במקום השני יקבל נקודות כאילו הגיע במקום הראשון וכך הלאה. חלוקת הנקודות תתבצע לפי המפורט בטבלה:
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 | 7 | 8 | 9 | 10 | 11 והלאה |
| נקודות | 50 | 45 | 40 | 35 | 30 | 25 | 20 | 15 | 10 | 5 | 1 |

בנוסף, מחולקות נקודות על השתתפות במקצים המוקדמים - כל זוכה במקצה מקבל 3 נקודות, המקום השני מקבל 2 נקודות ושאר המשתתפים מקבלים נקודה.
מסלולים

התחרויות נערכות על מגוון רחב של מסלולים המציבות בפני הנהגים אתגרי נהיגה שונים. אורך המסלול נע בין חצי מייל למייל והוא כולל בתוכו גם נהיגה על אספלט וגם על עפר. בנוסף, בחלק מהמסלולים קיימים מכשולים נוספים המוסיפים עניין לתחרות.
רכבים

הרכבים המשתתפים בתחרות מבוססים על רכבים מייצור סדרתי, אך עוברים שינויים משמעותיים בשילדה, במנוע ובאמצעי הבטיחות המותקנים ברכב. הרכבים נדרשים להיות בעלי יכולות מגוונות - המנועים שלהם מפיקים כ-600 כוחות סוס ומאפשרים לרכב להאיץ מ-0 ל-100 קמ"ש בכ-2 שניות, מערכת ההנעה שלהם היא 4X4 על מנת לאפשר התמודדות עם כל סוגי המשטחים ושלדת הרכב צריכה להיות חזקה מספיק בשביל להתמודד עם קפיצות באוויר למרחק של 20 מטרים והתנגשות ברכבים אחרים. בניגוד לתחרויות אחרות, בראלי-קרוס אסור השימוש בעזרים אלקטרוניים.
אלופים

| עונה | אליפות הנהגים> נהג | אליפות הנהגים> קבוצה | אליפות הנהגים> רכב | אליפות היצרנים> יצרן | אליפות היצרנים> רכב |
| --- | --- | --- | --- | --- | --- |
| 2011 | ארצות הברית טאנר פאוסט | שוודיה פורד רייסינג - אולסברגס | פורד פיאסטה | לא התקיימה | לא התקיימה |
| 2012 | ארצות הברית טאנר פאוסט | שוודיה פורד רייסינג - אולסברגס | פורד פיאסטה | לא התקיימה | לא התקיימה |
| 2013 | פינלנד תומאס הייקינן | שוודיה פורד רייסינג - אולסברגס | פורד פיאסטה ST | ארצות הברית פורד | פורד פיאסטה ST |
| 2014 | פינלנד ג'וני וימן | שוודיה פורד רייסינג - אולסברגס | פורד פיאסטה ST | ארצות הברית פורד | פורד פיאסטה ST |
| 2015 | ארצות הברית סקוט ספיד | ארצות הברית פורד | פולקסווגן חיפושית | ארצות הברית פורד | פורד פיאסטה ST |
| 2016 | ארצות הברית סקוט ספיד | ארצות הברית פולקסווגן אנדרטי ראליקרוס | פולקסווגן חיפושית | גרמניה פולקסווגן | פולקסווגן חיפושית |
| 2017 | ארצות הברית סקוט ספיד | ארצות הברית פולקסווגן אנדרטי ראליקרוס | פולקסווגן חיפושית | גרמניה פולקסווגן | פולקסווגן חיפושית |
הערות שוליים

↑  GRC collapses ahead of 2018 season, Motorsport.com, 23 April 2018
↑  בחלק מהמרוצים מתקיים רק סבב אחד של תחרויות
1 2  אתר האליפות
רכבו של טאנר פאוסט לפני המירוץ בוושינגטון (2014)
אלכסנדר השני (שליט חשמונאי)

ערך זה עוסק בשליט חשמונאי. אם התכוונתם לאישים אחרים בשם זה, ראו .
| --- | --- |
 לידה:  80 לפנה״ס? ירושלים, שושלת החשמונאים 
 פטירה:  49 לפנה״ס (בגיל 31 בערך) אנטיוכיה, הרפובליקה הרומית 
 מדינה:  ממלכת החשמונאים 
 בן או בת זוג:  אלכסנדרה החשמונאית 
 
אלכסנדר השני (המאה ה-1 לפנה"ס) היה נסיך מבית חשמונאי.
אלכסנדר היה בנו של מלך יהודה, אריסטובולוס השני, אחיו של מתתיהו אנטיגונוס השני, אחיה של הנסיכה המורדת בהורדוס לאחר מות אביה ואחיה ובעלה של אלכסנדרה החשמונאית בת דודו הורקנוס השני. ילדיו היו מרים החשמונאית (אשתו של הורדוס) ואריסטובולוס השלישי (הכהן הגדול החשמונאי האחרון).
הגלייתו של אלכסנדר השני

בשנת 63 לפנה"ס מצבה של יהודה, שעד תאריך זה הייתה עצמאית, השתנה בעקבות כיבושה של סוריה על ידי המצביא הרומאי פומפיוס. אביו של אלכסנדר, אריסטובולוס השני, ודודו הורקנוס השני, שהיו מצויים בסכסוך על המלוכה משנת 67 לפנה"ס, התייצבו בפני פומפיוס וביקשו ממנו להכריע מי מהם זכאי לשלטון. לאחר שאריסטובולוס הבין שפומפיוס נוטה לכיוונו של הורקנוס הוא ניסה למרוד ברומאים, ניסיון שנכשל והסתיים בכיבוש ירושלים על ידי פומפיוס והגלייתו יחד עם בני ביתו, כולל בניו: מתתיהו אנטיגונוס השני ואלכסנדר השני.
המרידה הראשונה

אלכסנדר השני, נכדו של אלכסנדר ינאי, שלא השלים עם שינוי השלטון ביהודה, הצליח להימלט משבי פומפיוס, שהגלה את משפחתו לרומא ועשה את דרכו חזרה ליהודה. על פי יוספוס כמעט שם קץ לשלטונו של דודו הורקנוס השני. אלכסנדר השתלט על ירושלים ודודו הורקנוס השני ברח מהעיר. אלכסנדר לקח לעצמו את משמרת בית המקדש. אלכסנדר החל להקים מחדש את חומות ירושלים שהרס פומפיוס, אולם רומאים שגרו בעיר הפריעו לו במלאכתו. במקביל הקים כוח צבאי גדול שעל פי המקור של יוספוס פלביוס מנה עשרת אלפים רגלים ואלף וחמש מאות פרשים.
מרידתו של אלכסנדר הובילה את נציב סוריה אולוס גביניוס לצאת נגדו למלחמה, בקרב הראשון שנערך ביניהם, בסביבות ירושלים, הובס אלכסנדר ונאלץ לסגת. אחרי מפלתו אלכסנדר וכוחותיו התבצרו באלכסנדריון, מכוור והורקניה שם גביניוס הטיל עליהם מצור, לבסוף אלכסנדר נכנע לגבינוס ומסר את מבצריו לידי הרומאים ובשנת 57 לפנה"ס נשלח חזרה כשבוי לרומא. גביניוס השיב את הורקנוס השני לירושלים ונתן עליו את משמרת בית המקדש (הכהונה הגדולה).
המרידה השנייה

אלכסנדר הצליח להימלט מרומא בפעם השנייה וניצל את העובדה כי גביניוס שהה במצרים כדי לעורר מרד חדש כנגד רומא ביהודה. כמנהיג המרד הוא גייס כוח צבאי גדול שמנה על פי המקור של יוספוס כ-30,000 לוחמים. אלכסנדר קצר מספר הצלחות כנגד הכוחות הרומאים ביהודה אולם מהלך העניינים התהפך בעת חזרתו של גביניוס ליהודה בראש צבאו. גביניוס ניסה תחילה להגיע להסכם שלום עם המורדים ושלח את אנטיפטרוס לנסות לשכנע אותם להיכנע, כשסירבו הוא תקף אותם ובקרב שהתחולל ליד הר תבור שוב הובסו באופן מוחלט כוחותיו של אלכסנדר והוא עצמו נפל בשבי. אלכסנדר נתבע לדין על ידי פומפיוס "בדבר הנזק אשר עולל לרומאים" והוצא להורג בהוראתו. ראשו הותז בגרזן בעיר אנטיוכיה על ידי קווינטוס קייקיליוס מטלוס פיוס סקיפיו נסיקה, נציב בסוריה (וחותן פומפיוס).
הערות שוליים

↑  יוסף בן מתתיהו, תולדות מלחמת היהודים עם הרומאים, ספר א, פרק 19, פסקה א: "וכאשר פרצה מלחמת אקטיום, התכונן הורדוס לצאת לעזרת אנטוניוס, כי כבר הונח לו מן המהומות בארץ יהודה, אחרי כבשו את הורקניה, המקום אשר תפשה אותו אחות אנטיגנוס".
↑  יוסף בן מתתיהו, תולדות מלחמת היהודים ברומאים, ספר א, פרק 9, פסקה ב.
אלפונס פנו

| --- | --- |

 לידה:  31 במאי 1850 פריז, צרפת 
 התאבד:  22 באוקטובר 1880 (בגיל 30) פריז, צרפת 
 ענף מדעי:  תעופה 
 מקום לימודים:  אקול נאוואל 
 פרסים והוקרה:  הפרס הגדול במדעים מתמטיים (1875) 
 תרומות עיקריות
 דגם מטוס המונע בעזרת גומייה
 
אלפונס פנו (בצרפתית: Alphonse Pénaud; ‏1850–1880), ממציא צרפתי מהמאה ה-19, חלוץ בתחום האווירונאוטיקה. המציא דגם מטוס המונע בעזרת גומייה. מת בהתאבדות.
מטוס הצעצוע שנבנה על פי אלפונס פנו
ב-1878 מילטון רייט, אביהם של האחים רייט, הביא לילדיו צעצוע המבוסס על המודל של אלפונס, הצעצוע עורר את סקרנותם של האחים בתעופה ולמעשה היה הגורם להתפתחות המטוס של היום.
לקריאה נוספת

Aviation, The Pioneer Years, edited by Ben Mackworth-Praed, Studio Editions, Ltd., London, 1990
איקונוס

|  מידע כללי |
| --- | --- |
 מפעיל:  DigitalGlobe 
 יצרן:  לוקהיד מרטין 
 תאריך שיגור:  24 בספטמבר 1999 
 משגר:  אתנה II 
 אתר שיגור:  תחנת החלל ונדנברג כן שיגור 6 
 משימה
 סוג משימה:  לוויין צילום
 לוויין של:  כדור הארץ
 מסלול:  LEO
 נטייה:  98.10°
 משך המשימה הכולל:  24 בספטמבר 1999 – הווה (25 שנים) 
 מידע טכני
 משקל:  726 ק"ג
 כוח:  1.5 קילו-ואט
 אורך:  1.83 מטרים
 רוחב:  1.57 מטרים
 קישורים חיצוניים
 מספר קטלוג לוויינים:  25919
 מאגר המידע הלאומי:  1999-051A
 
איקונוס (IKONOS) היה לוויין הצילום הראשון שהיה מסוגל לצלם אתרים בכדור הארץ ברזולוציה של מטר על בסיס מסחרי. הוא צילם תמונות מולטיספקטרליות (בצבע) ברזולוציה של 4 מטר, ופאנכרומטיות (בשחור לבן) ברזולוציה של מטר. התמונות שסיפק החלו להימכר ב-1 בינואר 2000, והוא חדל לפעול במרץ 2015. מקור השם "איקונוס" מהמילה היוונית ל"תמונה" - eikōn.
היסטוריה

פיתוח הלוויין החל כפרויקט של תאגיד לוקהיד קורפוריישן במטרה למסחר את הטכנולוגיה של לווייני הצילום הצבאיים שפיתחה למטרות אזרחיות. שם הפרויקט בתחילתו היה (Commercial Remote Sensing System (CRSS. באפריל 1994 לוקהיד קיבלה את אחד הרישיונות הראשונים ממחלקת המסחר של ארצות הברית לשיווק צילומי לוויין מסחריים ברזולוציה גבוהה.
לצורך קידום הפרויקט הוקמה חברת "ספייס אימאג'ינג", מיזם משותף של קונצרן לוקהיד מרטין וחברת ריית'יאון. ב-25 באוקטובר 1995 קיבלה חברת"ספייס אימאג'ינג" רישיון מרשות התקשורת הפדרלית לשדר טלמטריה מהלוויין, ברצועת שירותי הלוויין של חקר כדור הארץ - שמונה גיגה-הרץ. לפני השיגור שינתה "ספייס אימאג'ינג" את שם מערכת הלוויין ל-IKONOS.
בעקבות הכנות לשיגורים של לווייני צילום אזרחיים בארצות הברית, על ידי "ספייס אימאג'ינג" וחברות אחרות, הפעילה מדינת ישראל לחץ על הממשל האמריקני לפרסם מגבלות בנוגע לפירוט הצילומים מהלוויינים. מטרת המגבלות שביקשה ישראל להטיל היא למנוע צילום של אתרים ביטחוניים אסטרטגיים בישראל. עקב כך נאסר על חברות המשווקות צילומי לוויין למכור צילומים ברזולוציה של פחות מ-2 מטר. בנוסף, נאסר עליהן לספק תמונות בזמן אמת אלה לפחות 24 שעות אחרי שצולמו, כדי לאפשר לממשל האמריקני למנוע העברת צילומים בעלי חשיבות צבאית בעת עימותים צבאיים של ארצות הברית ברחבי העולם.
שני לוויינים תוכננו במקור לפעול. IKONOS-1 שוגר ב-27 באפריל 1999 ממרכז החלל שליד בסיס חיל האוויר ונדנברג בדרום מדינת קליפורניה, אך עקב תקלה חשמלית הלוויין לא נפרד מהמשגר כראוי, כתוצאה מכך לא הצליח להגיע למסלול המיועד, ונפל לאטמוספירה מעל דרום האוקיינוס השקט.
IKONOS-2 נבנה במקביל וכתאום זהה ל-IKONOS-1. השלמת בנייתו הייתה צפויה ליולי 1999 ושיגורו בינואר 2000. בתגובה לאובדן IKONOS-1, שמו שונה ל-IKONOS בלבד והבנייה שלו הואצה. הוא שוגר ב-24 בספטמבר 1999, והחל לספק תמונות החל מה-1 בינואר 2000.
באוקטובר 1999, חברת אופק צילומי אויר קיבלה את זכויות הייצוג בישראל של חברת "ספייס אימג'ינג", בעלת הלוויין. כמו כן קיבלה אופק את הזיכיון לשיווק מוצרי הלוויין בישראל.
בדצמבר 2000, אישר הממשל האמריקני לחברת "ספייס אימאג'ינג" למכור צילומי לוויין של כדור הארץ מהלוויין ברזולוציה של 50 ס"מ.
באוקטובר 2001, עם תחילת מלחמת אפגניסטן, החליט הפנטגון לרכוש את הזכויות הבלעדיות על כל תצלומי הלוויין של אפגניסטן, כדי למנוע מאמצעי תקשורת מערביים להתבונן בתצלומי לוויין של תוצאות ההפצצות האמריקאיות במדינה. לאחר שתצלומים שכבר נעשו על ידי איקונוס היו מפורטים במיוחד. על פי החוק האמריקאי, למחלקת ההגנה של ארצות הברית סמכות חוקית להורות על הפסקת צילומי לוויינים אזרחיים ששוגרו מארצות הברית, כדי למנוע מאויביה לעשות שימוש בתצלומים בשעה שארצות הברית שרויה במלחמה. ואולם במקרה זו הוחלט לרכוש את הזכויות מהחברה. המתחרה הישראלית, חברת "אימאג'סאט אינטרנשיונל", ניצלה את המצב ומכרה צילומי לוויין של הפצצת אפגניסטן ב-10,000-5,000 דולר לתצלום לגופי תקשורת שונים ברחבי העולם.
בינואר 2006 נרכשה חברת "ספייס אימאג'ינג" על ידי חברת Orbimage, שמה של החברה הממוזגת שונה ל-GeoEye, חברה שנרכשה בעצמה על ידי חברת DigitalGlobe בינואר 2013. DigitalGlobe הפעילה את IKONOS עד שפסק לפעול ב-31 במרץ 2015.
הערות שוליים

1 2 3  דרור מרום, ‏בניגוד לעמדת ישראל: ארה"ב אישרה מכירת צילומי לוויין ברזולוציה של חצי מטר, באתר גלובס, 20 בדצמבר 2000
↑  דוד חיון, ‏אופק קיבלה את הייצוג של ספייס אימג'ינג מארה"ב, באתר גלובס, 17 באוקטובר 1999
↑  דנקן קמפבל, אם אי אפשר לסגור אותו, נקנה את התמונות, באתר הארץ, 17 באוקטובר 2001
↑  רן דגוני, וושינגטון, ‏אימאג'סט הישראלית מוכרת צילומי לוויין של הפצצת אפגניסטן ב-10,000-5,000  דולר לתצלום, באתר גלובס, 23 באוקטובר 2001
אלפונסו דה סמורה

אלפונסו דה סמורה (בספרדית: Alfonso de Zamora; נולד בסמורה סביב שנת 1474, מת בשנת 1544) היה בלשן ומלומד מקראי ספרדי, יהודי מומר. ערך את העמודות העברית והארמית במהדורת התנ"ך הרב-לשונית הקומפלוטנסית ("הפוליגלוטה הקומפלוטנסית").
Introductionis artis Grammaticae hebraica (Alcalá de Henares, 1526).